Број: 02/4.01-4-011-1526-1/21

Датум: 20. октобар 2021. године

На основу члана 50. Пословника Народне скупштине Републике Српске („Службени гласник Републике Српске“, број: 66/20) Законодавни одбор подноси Народној скупштини **сљедећи**

**И З В Ј Е Ш Т А Ј**

**о разматрању Приједлога закона о лијековима и медицинским средствима Републике Српске - по хитном поступку**

Законодавни одбор Народне скупштине Републике Српске одржао је сједницу 20. октобра 2021. године на којој је разматран Приједлог закона о лијековима и медицинским средствима Републике Српске - по хитном поступку.

Сједници су присуствовали: Душица Шолаја, предсједница Одбора, Срђан Мазалица, Милан Петковић, Андреа Дорић, Владимир Ковачевић и Бојан Видић, чланови Одбора.

Сједници нису присуствовали: Иванка Марковић, замјеница предсједнице Одбора, Валерија Лакић, Дарко Бањац, Недељко Гламочак и Гордана Видовић, чланови Одбора.

Образложење поменутог приједлога закона поднијела је Бланка Петковић, представница Министарства здравља и социјалне заштите.

Након дискусије, чланови Одбора су једногласно заузели став да за Приједлог закона о лијековима и медицинским средствима Републике Српске - по хитном поступку постоје претпоставке за разматрање на Двадесет другој посебној сједници Народне скупштине Републике Српске.

**ПРЕДСЈЕДНИЦА ОДБОРА**

***Душица Шолаја***